Legal Document

Category: 27

Text:
17. ΑΠΟΦΑΣΗ ΥΠΟΥΡΓΩΝ ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. 378590 της 12/13 Φεβρ. 1990 (ΦΕΚ Β΄ 101) Όροι και προϋποθέσεις μίσθωσης των καταστημάτων πωλήσεως κρέατος και λοιπών χώρων της Κ.Α.Α. Με το άρθρ.12 της Α2-2330/26 Ιουν.-7 Ιουλ. 1995 (ΦΕΚ Β΄ 600) απόφ. Υπ. Γεωργίας και Υπ. Εμπορίου, κατωτ. αριθ. 24, η άνω αποφ. καταργήθηκε στο μέρος εκείνο που αφορά τις ρυθμίσεις που αφορούν την ΚΑΑ. Έχοντας υπόψη τις διατάξεις: 1.Της παρ.3 του άρθρ.7 του Β.Δ. 143/65 «Περί Οργανώσεως και λειτουργίας της Κεντρικής Αγοράς Αθηνών». 2.Το άρθρ.1 του Ν.Δ. 159/69 «Περί θεμάτων αφορώντων στις Κεντρικές Αγορές Αθηνών και Θεσ/νίκης και περί κυρώσεως Πράξεων του Υπουργικού Συμβουλίου». 3.Της Α1-6016/27.7.87 κοινής Απόφασης των Υπουργών Γεωργίας και Εμπορίου για τη ρύθμιση των μισθώσεων των κατ/των οπωροκηπευτικών της Κ.Α.Α. 4.Της παρ.18 του άρθρ.74 του Νόμ. 1845/89 «Περί ρυθμίσεως των μισθώσεων των κατ/των κρεάτων και λοιπών χώρων της Κ.Α.Α.». 5.Του Νόμ. 1279/82 «Για ρύθμιση των μισθώσεων των καταστημάτων διάθεσης οπωροκηπευτικών προϊόντων των Κεντρικών Λαχαναγορών Αθηνών και Θεσσαλονίκης», αποφασίζουμε: 5.Β.ζ.15-17 Κεντρική Αγορά Αθηνών Άρθρ.1.-1.Από τη δημοσίευση αυτής της απόφασης τα κενά καταστήματα κρέατος της Κ.Α.Α. εκμισθώνονται: α)Σε συνεταιριστικές Οργανώσεις παραγωγών ή συνεταιριστικές επιχειρήσεις ή επιχειρήσεις του Δημοσίου Τομέα. β)Σε ιδιώτες χονδρεμπόρους κρέατος και σε ιδιωτικές χονδρεμπορικές επιχειρήσεις. 2.Χώροι μικρότεροι ολόκληρου καταστήματος εκμισθώνονται κατά προτεραιότητα στους μισθωτές του υπολοίπου καταστήματος εφ’ όσον ο μισθωτής δεν εμπίπτει στις διατάξεις του άρθρ.5 της παρούσης. Τα ολόκληρα κενά κατ/τα εκμισθώνονται κατά προτεραιότητα σε μισθωτές της Κ.Α.Α., χώρου μικρότερου ολόκληρου κατ/τος και μεταξύ αυτών προτιμώνται εκείνοι που έχουν το μεγαλύτερο τζίρο την τελευταία διετία (2 έτη). 3.Σε περίπτωση μη υπάρξεως ενδιαφερομένων των παραπάνω κατηγοριών, τα κενά καταστήματα εκμισθώνονται από υποψηφίους μισθωτές εντός και εκτός της Κ.Α.Α., αναλόγως του ύψους του επιτευχθέντος τζίρου της τελευταίας διετίας (2 έτη). 4.Δεν επιτρέπεται η εκμετάλλευση χώρου μεγαλύτερου από 2 ολόκληρα καταστήματα και η σύναψη αντίστοιχης μισθωτικής συμβάσεως για μεγαλύτερο χώρο από το ίδιο φυσικό ή Νομικό Πρόσωπο. Οι υπάρχουσες εγκεκριμένες μισθώσεις για μισθώτριες επιχειρήσεις που έχουν πέραν των 2 καταστημάτων θα παραμείνουν ως έχουν. 5.Σε περίπτωση που παραμένουν κενά τα κατ/τα πέραν του 6μήνου και παρά τις 2 τουλάχιστον ανακοινώσεις του οργανισμού για εκδήλωση ενδιαφέροντος, αυτά εκμισθώνονται άνευ ουδενός περιορισμού και κατά κρίση του Δ.Σ. του Κ.Α.Α. 6.Κωλύμματα που προβλέπονται για την ανανέωση των μισθώσεων ισχύουν και για τη σύναψη νέων μισθώσεων σύμφωνα με τα οριζόμενα στο άρθρ.5 της παρούσης. Άρθρ.10.-Η παρούσα απόφαση πλην των άρθρ.2 και 9 έχει εφαρμογή και επί των λοιπών χώρων της Κ.Α.Α. οι μισθώσεις των οποίων έληξαν με τη δημοσίευση του Νόμ. 1845/89. Οι όροι και προϋποθέσεις για τις μισθώσεις αυτές καθορίζονται με απόφαση του Δ.Σ. του Ο.Κ.Α.Α. Άρθρ.11.-Η απόφαση αυτή ισχύει από τη δημοσίευσή της στην Εφημερίδα της Κυβερνήσεως. 5.Β.ζ.17 Κεντρική Αγορά Αθηνών Άρθρ.2.-Ο ετήσιος κύκλος εργασιών επιχείρησης που χρησιμοποιεί ένα (1) κατάστημα δεν μπορεί να είναι μικρότερος από το 1/6 του μέσου όρου του ετήσιου κύκλου εργασιών που προσδιορίζεται από το πηλίκον της διαίρεσης του συνολικού ύψους εργασιών της κρεαταγοράς όπως αυτό καθορίζεται με απόφαση του Δ.Σ. της Κεντρικής Αγοράς με βάση τα στοιχεία του Οργανισμού δια του αριθμού των εγκαταστημένων στην κρεαταγορά επιχειρήσεων. Για τις επιχειρήσεις που χρησιμοποιούν 2 κατ/τα, ο παραπάνω τζίρος διπλασιάζεται και περιορίζεται ανάλογα όταν πρόκειται για μέρος κατ/τος. Για χρονικό διάστημα μικρότερο του έτους υπολογίζεται το ανάλογο κλάσμα. Για τον υπολογισμό του τζίρου λαμβάνονται υπόψη και οι πωλήσεις για λογαριασμό τρίτων. Για τις επιχειρήσεις που πωλούν άκρα, εντόσθια κ.λπ. ο τζίρος για την ανανέωση καθορίζεται με απόφαση του Δ.Σ. του Ο.Κ.Α.Α. Άρθρ.3.-Η διάρκεια των συναπτομένων μισθώσεων δεν μπορεί να υπερβεί τα 2 χρόνια και ανανεώνεται υποχρεωτικά σύμφωνα με τις σχετικές διατάξεις του Νόμ. 1279/82 εφ’ όσον συντρέχουν οι προϋποθέσεις ανανέωσης σύμφωνα με το άρθρ.6 της παρούσης και δεν συντρέχουν τα κωλύμματα του άρθρ.5. Κατ’ εξαίρεση για την εκμίσθωση χώρων που θα διαμορφώνονται σε κατ/τα κρέατος με ίδια κεφάλαια το Δ.Σ. καταρτίζει μισθώσεις μετά από αιτιολογημένη απόφασή του και πέραν της διετίας και πάντως όχι δια διάστημα μεγαλύτερο της 6ετίας (6 έτη). Άρθρ.4.-1.Το ύψος του καταβαλλομένου μισθώματος καθορίζεται με απόφαση του Δ.Σ. του Ο.Κ.Α.Α. και αναπροσαρμόζεται κατ’ έτος επίσης με απόφαση του Δ.Σ., ισχύει για όλες τις μισθώσεις των κατ/των κρέατος και προσδιορίζεται από το ύψος του προϋπολογισμού ετησίων δαπανών του Οργανισμού νομότυπα συνταγμένου και του συνολικού εμβαδού των μισθωμένων χώρων. 2.Για τις επιχειρήσεις που έχουν μισθώσει κατ/τα με πλειοδοτικό διαγωνισμό και ο συμβατικός χρόνος διαρκείας της μίσθωσης κατά τη δημοσίευση της παρούσης απόφασης δεν έχει λήξει εξακολουθεί να καταβάλλεται το συμβατικό μίσθωμα μέχρι του χρόνου λήξεως της μίσθωσης: α)Το μηνιαίο μίσθωμα για τις ανωτέρω επιχειρήσεις που ο συμβατικός χρόνος έχει λήξει ή όταν λήξει εξομοιώνεται εντός τριετίας με το μίσθωμα των λοιπών καταστημάτων καθοριζομένου του ύψους της εξισώσεως με απόφαση του Δ.Σ. του ΟΚΑΑ. β)Επιτρέπεται η πρόσληψη συνεταίρων, η σύσταση ή τροποποίηση εταιρειών στις ανωτέρω επιχειρήσεις. γ)Η ανανέωση των μισθώσεων γίνεται σύμφωνα με τις διατάξεις της παρούσης απόφασης. Άρθρ.5.-1.Η σύμβαση μισθώσεως λύεται: α)Αν παρέλθει ο συμβατικός χρόνος διάρκειας της, διότι σιωπηρή παράτασή της δεν επιτρέπεται. β)Αν ο μισθωτής ή μέλος μισθώτριας εταιρείας έχει καταδικασθεί τελεσίδικα την τελευταία πενταετία για κακούργημα, πλαστογραφία, απάτη, υπεξαίρεση, κλοπή, ψευδείς εκκαθαρίσεις στους παραγωγούς, χρησιμοποίηση ψευδών τιμολογίων, ή δελτίων αποστολής ή για υποτροπή καθώς και για κάθε παράβαση της περί Ο.Κ.Α.Α. ισχυούσης νομοθεσίας. Επί Α.Σ. η σύμβαση λύεται εάν ο Πρόεδρος ή ο Γενικός Δ/ντής ή ο εντεταλμένος Σύμβουλος καταδικασθεί για τις ανωτέρω πράξεις. γ)Αν ο μισθωτής παραβεί οποιονδήποτε όρο της μισθωτικής σύμβασης και ιδιαίτερα αν υπομισθώσει ή παραχωρήσει με οποιονδήποτε τρόπο το μίσθιο. δ)Αν ο μισθωτής προσλάβει συνέταιρο ή μεταβάλλει τη νομική μορφή της επιχείρησης ή σε περίπτωση διαρκείας τροποποιήσει το καταστατικό της χωρίς προηγούμενη έγκριση του Δ.Σ. του Ο.Κ.Α.Α. (Μετά τη σελ. 88,706(β) Σελ. 88,707 Τεύχος ΙΒ-1-1 Σελ. 37 Κεντρική Αγορά Αθηνών 5.Β.ζ.17 ε)Αν το μίσθιο παραμένει κλειστό ή δεν λειτουργεί χωρίς έγγραφη άδεια του Ο.Κ.Α.Α, πέραν των 2 μηνών. στ)Αν ο μισθωτής δεν τηρεί τους κανονισμούς λειτουργίας της Κ.Α.Α. όπως αυτοί προσδιορίζονται με αποφάσεις του Δ.Σ. καθώς και το ωράριο λειτουργίας των καταστημάτων όπως καθορίζεται με αποφάσεις του αρμοδίου Οργάνου. ζ)Αν δεν εκμεταλλεύονται το μίσθιο οι ατομικοί μισθωτές και οι μισθώτριες εταιρείες για λογαριασμό τους. η)Αν ο μισθωτής πτωχεύσει. θ)Αν επέλθει λύση της μισθώτριας διάρκειας. 2.Με καταγγελία του εκμισθωτή Οργανισμού λύεται η σύμβαση μισθώσεως αν ο μισθωτής δεν πραγματοποίησε το ελάχιστο κύκλου εργασιών, όπως αυτό καθορίζεται στο άρθρ.2 της παρούσης εκτός αν άλλων αιτιολογημένα αποφασίσει το Δ.Σ. του Ο.Κ.Α.Α. 3.Οι λόγοι που προβλέπονται στις προηγούμενες παραγράφους εφ’ όσον συντρέχουν ή διαπιστώνονται κατά το χρόνο διάρκειας των συμβάσεων αποτελούν κώλυμμα και για την ανανέωσή τους. Άρθρ.6.-1.Για την ανανέωση των συμβάσεων ή τη σύναψη νέων, ο ενδιαφερόμενος υποβάλλει αίτηση προς τον Ο.Κ.Α.Α. μαζί με τα παρακάτω δικαιολογητικά που πρέπει να έχουν εκδοθεί τον τελευταίο προ της υποβολής μήνα: α)Αντίγραφο ποινικού μητρώου (για τις προσωπικές εταιρείες, όλων των εταίρων-για τις Ε.Π.Ε. και Α.Ε. των νομίμων εκπροσώπων τους). β)Πιστοποιητικό μη πτωχεύσεως. γ)Πιστοποιητικό μεταβολών του καταστατικού της εταιρείας από το αρμόδιο Πρωτοδικείο. δ)Βεβαίωση του ταμείου εμπόρων ή ΤΕΒΕ ότι είναι ασφαλισμένος σε έναν από τους ασφαλιστικούς Οργανισμούς ως και Βεβαίωση του οικείου Σωματείου ότι είναι μέλος του. ε)Βεβαίωση της αρμόδιας Οικονομικής Εφορίας ή άλλο επίσημο στοιχείο από το οποίο να φαίνεται ο συνολικός κύκλος εργασιών (τζίρος) της επιχείρησης κατά τα 2 προηγούμενα διαχειριστικά έτη. στ)Βεβαίωση της Οικονομικής Υπηρεσίας του Ο.Κ.Α.Α., ότι δεν οφείλει στον Οργανισμό. ζ)Κάθε άλλο στοιχείο ή δικαιολογητικό που θα ζητήσει το Δ.Σ. Άρθρ.7.-Κατ’ εξαίρεση και κατά πρώτη εφαρμογή της παρούσης απόφασης. 1.Για τη σύναψη των μισθώσεων των κατ/των κρέατος της Κ.Α.Α. που έληξαν με τη δημοσίευση του Νόμ. 1845/89 πρέπει οι ενδιαφερόμενοι να υποβάλλουν στο Δ.Σ. του Ο.Κ.Α.Α. αίτηση με τα προβλεπόμενα στο άρθρ.6 δικαιολογητικά μέσα σε 3 μήνες από τη δημοσίευση της απόφασης αυτής εκτός του δικαιολογητικού του τζίρου. Σελ. 88,708 Τεύχος ΙΒ-1-1 Σελ. 38 2.Καταργούνται οι αγωγές εξώσεως που έχουν εγερθεί κατά εμπόρων κρέατος της Κ.Α.Α. για παραβάσεις των όρων του μισθωτηρίου και συγκεκριμένα: α)Γιατί προσέλαβαν συνεταίρο ή συνέστησαν εταιρεία με άλλον έμπορο χωρίς έγκριση του Δ.Σ. του Ο.Κ.Α.Α. β)Για υπομίσθωση. γ)Για όσους έχουν διατηρήσει το κατάστημά τους κλειστό πέραν του διμήνου καίτοι καταβάλλουν κανονικά το μίσθωμα εφ’ όσον δεν έχουν εκδοθεί αμετάκλητες δικαστικές αποφάσεις και δεν οφείλουν κανένα ποσό στον Ο.Κ.Α.Α. από οποιαδήποτε αιτία. 3.Οι εξωσθέντες κατά τη διάρκεια της τελευταίας πενταετίας έμποροι κρέατος που εμπίπτουν στις περιπτ. α και β της προηγούμενης παραγράφου δύναται κατόπιν αιτήσεώς τους να επανέρχονται στα καταστήματα απ’ όπου εξώσθηκαν ως άτομα ή υπό μορφή εταιρείας στην οποία μετέχουν εφ’ όσον αυτά είναι κενά ή εκκενωθούν εντός του 1990 και εφ’ όσον δεν απώλεσαν την εμπορική τους ιδιότητα. Άρθρ.8.-1.Επιτρέπεται η πρόσληψη συνεταίρων, η σύσταση, η τροποποίηση εταιρείας από τους εγκαταστημένους στην Κ.Α.Α. εμπόρους κρέατος μετά από έγκριση του Δ.Σ. του Ο.Κ.Α.Α. και εφ’ όσον δεν έχει λυθεί η μίσθωση για τους λόγους που αναφέρονται στα σχετικά άρθρα της παρούσας. 2.Σε περίπτωση αποχώρησης εταίρου υπεισέρχονται κατόπιν αποφάσεως του Δ.Σ. του Ο.Κ.Α.Α. στα δικαιώματα και τις υποχρεώσεις της μίσθωσης οι απομείναντες. 3.Σε περίπτωση που ο μισθωτής προσλάβει συνεταίρο και κατόπιν αυτού αποχωρήσει προ της παρελεύσεως διετίας από την έγκριση της μίσθωσης στην εταιρεία ο απομένων εταίρος υποχρεούται στην καταβολή ποινικής ρήτρας κατά μήνα μέχρι συμπληρώσεως της διετίας ίσης με το διπλάσιο του εκάστοτε καταβαλλομένου μηνιαίου μισθώματος. 4.Σε περίπτωση θανάτου εμπόρου μισθωτή υποκαθίσταται κατόπιν αποφάσεως του Δ.Σ. του Ο.Κ.Α.Α., στη μίσθωση η σύζυγος και τα τέκνα του εφ’ όσον είναι ικανοί προς άσκησην εμπορίας και δεν συντρέχουν κωλύμματα. Άρθρ.9.-1.Μετά από έγκριση του Δ.Σ. του Ο.Κ.Α.Α. μπορούν οι μισθωτές να συστήσουν εταιρεία στη χρήση της οποίας να συνεισφέρουν τους μίσθιους χώρους τους. 2.Επιτρέπεται η αλλαγή μισθίων χώρων μεταξύ μισθωτών ίσων χώρων μετά από προηγούμενη έγκριση του Δ.Σ.